text: কুন-দ্গা'-দ্পাল-ল্দান () (১৪৫৭-১৫৪০) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ষষ্ঠ প্রধান ছিলেন।
  
  সংক্ষিপ্ত জীবনী  
  কুন-দ্গা'-দ্পাল-ল্দান ১৪৫৭ খ্রিষ্টাব্দে মধ্য তিব্বতের ন্যাং-স্তোদ () নামক স্থানে জন্মগ্রহণ করেন। শিক্ষালাভের শেষে তিনি খাম্স অঞ্চলে অবস্থিত ল্দান-ছোস-'খোর () বৌদ্ধবিহারের প্রধানের দায়িত্ব লাভ করেন। ১৫১৪ খ্রিষ্টাব্দে নামক কুন-দ্গা'-দ্পাল-বা () নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () পঞ্চম প্রধানের মৃত্যু হলে পাঁচ বছর ধরে ঐ পদ খালি থাকে। এই পদের জন্য কুন-দ্গা'-দ্পাল-ল্দান আবেদন করলে প্রথমে প্রত্যাখ্যাত হন কারণ সেই সময় খাম্স অঞ্চলে অবস্থিত অন্যান্য বৌদ্ধবিহারের প্রধানেরা স্থানীয় কোন পণ্ডিতকে ঐ পদে অধিষ্ঠিত করতে চাইছিলেন। যাই হোক, ১৫১৯ খ্রিষ্টাব্দে  তিনি এই বৌদ্ধবিহারের ষষ্ঠ প্রধানের দায়িত্ব গ্রহণ করেন ও এই পদে তিনি বাইশ বছর থাকেন। এই সময় তিনি এই বিহারের জন্য ত্সোং-খা-পা-ব্লো-ব্জাং-গ্রাগ্স-পার একটি স্বর্ণমূর্তি, স্বর্ণখচিত থাংকায় মঞ্জুশ্রীর চিত্র এবং যমান্তকের মূর্তি নির্মাণ করান।
  
  তথ্যসূত্র 
  
   
  
  বিষয়শ্রেণী:১৪৫৭-এ জন্ম
  বিষয়শ্রেণী:১৫৪০-এ মৃত্যু
  বিষয়শ্রেণী:চামদো ত্রিরাব
title: কুন-দ্গা'-দ্পাল-ল্দান